Overwatch
Overwatch () је онлајн пуцачина из првог лица направљена и издата од стране Blizzard Entertainment . Изашла је 24. маја 2016. године за платформе Windows, PlayStation 4, и Xbox One.

"Овервоч" ставља играче у два тима од по шест играча. Сваки од играча бира једног од 24 предефинисана лика, звана "хероја". Сваки од хероја има јединствене карактеристике, моћи и изглед. Улоге хероја су следеће: Напад (Offense), Одбрана (Defense), Тенк (Tank) и Подршка (Support).
Играчи у једном тиму раде заједно да заузму контролне тачке на мапи или да превезу терет преко исте у току ограниченог времена.
У току игре могуће је откључати козметичке додатке који немају утицаја на игру, као што су скинови и победничке позе.
У игри постоји више модова, као што су компетитивни са ранг листом, "нормална" игра и разни аркадни модови. Могуће је набавити и разне козметичке додатке микротрансакцијама.
"Овервоч" је настао након отказивања ММО игре "Титан" у 2014. Игра је највише инспирације добила из игара "Титан" и "Team Fortress 2". Неке идеје су дизајнери узели од MOBA игара попут "DotA 2" и "League of Legends". Највише времена дизајнери су потрошили на прављење ликова, њихових моћи и физичког изгледа, позадинске приче као и балансирању истих како би били приступачни новајлијама у жанру, али и искуснијим играчима.

"Овервоч" је представљен на БлизКону 2014 и потпуно игривом стању и био је у затвореној бети од касне 2015 до ране 2016. Отворену бету играло је око 10 милиона играча. Игра је рекламирана кратким анимираним видео снимицима који су представљали причу и све ликове. "Овервоч" је по изласку зарадио позитивне критике због једноставности играња, различитих ликова, шарене графике и забавног гејмплеја. Ова игра се сматра једном од најбољих у 2016, а добила је више награда за игру године. "Овервоч" је и признати електронски спорт, те од 2017. се одржавају професионална такмичења са тимовима и спонзорима.

Развиће игре 
Игра је настала на темељима пропале игре Титан, која је била у развоју 7 година. Овервоч је могао да се по први пут игра у затвореној бети крајем 2016. Затворена бета је прешла у отворену почетком 2016. а у мају 2016. игра је званично објављена.

Професионална игра 
Overwatch league (Овервоч лига) је основана 2016 године и ту се такмиче најбољи играчи и најбољи тимови ове игре. 2016. године није се одржала лига, него само неколико мањих турнира, 2017. одржана је мања лига, док је за 2018. годину планирана права Овервоч лига.

Референце

Спољашње везе 
 

Видео-игре 2016.